г)
 на излъчващите организации — за техните предавания, независимо от това дали тези предавания се излъчват по жичен или безжичен път, включително чрез кабел или спътник.
 3. Двете страни се споразумяват правата, посочени в параграфи 1 и 2, да не се изчерпват чрез акт на публично съобщаване или предоставяне на обществеността, както е определено в настоящия член.
 Член 175
 Изключения и ограничения
 1. Страните предвиждат, че временните действия на възпроизвеждане, посочени в член 173 от настоящото споразумение, които имат преходен или инцидентен характер, които представляват неразделна и съществена част от технологичния процес и чиято единствена цел е да позволи:
 а)
 предаването в мрежа между трети лица чрез посредник; или
 б)
 законната употреба
 на произведение или закрилян обект, и които нямат самостоятелно стопанско значение, се освобождават от правото на възпроизвеждане, предвидено в член 173.
 2. Когато страните предвиждат изключение или ограничение на правото на възпроизвеждане, предвидено в член 173, те могат по подобен начин да предвидят изключение или ограничение на правото на разпространение, предвидено в член 171, параграф 1 от настоящото споразумение, доколкото това е обосновано от целта на разрешеното действие на възпроизвеждане.
 3. Страните могат да предвиждат изключения и ограничения на правата, посочени в членове 173 и 174 от настоящото споразумение, само в определени специални случаи, които не противоречат на нормалното използване на произведенията или на другите закриляни обекти и не засягат по необоснован начин законните интереси на носителя на правото.
 Член 176
 Закрила на технологичните мерки за защита
 1. Страните осигуряват подходяща правна защита срещу заобикалянето на ефективните технологични мерки за защита, извършвано от съответното лице, което знае или има основателни причини да знае, че преследва тази цел.
 2. Страните осигуряват подходяща правна защита срещу производството, вноса, разпространението, продажбата, наемането, рекламата за продажба или наемане, или притежаването за търговски цели на устройства, продукти или компоненти, или предоставянето на услуги, които:
 а)
 се популяризират, рекламират или продават с цел заобикаляне на; или
 б)
 имат само ограничена търговско значима цел или използване, различно от заобикаляне на; или
 в)
 са предимно проектирани, произведени, адаптирани или осъществени с цел да позволят или улеснят заобикалянето на всички ефективни технологични мерки за защита.
 3. За целите на настоящия раздел „технологични мерки за защита“ е всяка технология, устройство или компонент, който в нормалния ход на работата си е предназначен да предотврати или ограничи действия по отношение на произведения или други обекти, които не са разрешени от носителя на авторското право или право, сродно на авторското право, както предвижда законодателството на всяка от страните. Технологичните мерки за защита се считат за ефективни, когато закриляното произведение или друг закрилян обект е контролиран от носителите на права чрез прилагането на контрол на достъпа или на защитен процес като кодиране, смущаване (заглушаване) или друго преобразуване на произведението или на друг закрилян обект, или механизъм за контрол върху копирането, с който се постига целта за защита.
 4. Когато страните предвиждат ограничения на правата, посочени в членове 172 и 175 от настоящото споразумение, те могат да гарантират също, че носителите на права предоставят на бенефициера на дадено изключение или ограничение средствата, с